Борис Младенов-Young
От гледище на лекар аз твърдя…

chitanka.info

От гледище на лекар аз твърдя,

че няма нищо пошло в голотата;

във всяка жива форма на плътта

божественост се крие — чиста, свята.

Природата изкусна е била,

от тялото шедьовър е създала

и за да продължим с любов рода,

нам детеродни органи е дала.

Така по своя гениален план

е сляла в хармонично съвършенство

телесното с духовното блаженство

и само сквернословният профан

това изящество анатомично

би омърсил със прозвище: „цинично“!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.